今時今日用電子產品幾乎道道都離唔開密碼。操作系統同各種網站就需要儲低密碼。將密碼用明文形式儲落個文件道係好唔安全，因為衹有有人攞到個文件啲密碼就通嗮天。但係如果將密碼計出來個數碼指模存低就唔同，就算俾人攞到個文件，都唔會知道原本嘅密碼係乜。另一方面，需要驗證密碼嘅時候，只要計一次輸入嘅密碼嘅數碼指模，再將計出來嘅數碼指模同先前儲低嘅數碼指模比較，就可以知道個密碼啱唔啱。